open-index/open-wikipedia-markdown huggingface dataset:
חצי מדינה

"**חצי מדינה**" הוא סינגל שהוקלט על ידי הזמרת-יוצרת הישראלית עדן בן זקן. השיר יצא לאור ב-11 באפריל 2019, כסינגל השמיני מתוך האלבום חיים שלי, בהוצאת חברת התקליטים NMC יונייטד אנטרטיינמנט.

עם יציאתו נכנס השיר אל המקום ה-4 במצעד השירים היומי של רדיו ארצי ואזורי.

## רקע וכתיבה
השיר נכתב, הולחן והופק על ידי דולב רם ופן חזות שבעבר עבדו עם עדן בן זקן על להיטים כמו "מלכת השושנים", "תאמין לי", "לזאת שניצחה" וכולי. יוסי חרסונסקי סקר את השיר והעניק לו שלושה כוכבי זהב מתוך חמישה בסך הכל.

השיר מדבר על התמודדותה של בן זקן עם פרשת העירום שעברה עליה - באותה השנה הופץ סרטון שלה ברשתות החברתיות בו היא מחליפה בגדי ים בחנות בגדים שבבעלות השותפות נטע אלחמיסטר ונועה בני (שם ניתן לראות אותה ערומה).

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של בן זקן ב-11 באפריל 2019. בתחילת הקליפ ניתן לראות את בן זקן יורדת במדרגות ביתה, מכינה לעצמה קפה, ולאחר מכן מתיישבת על כיסא עליו מכוונות מצלמות.

נכון לספטמבר 2019, מונה הצפיות של הקליפ עומד על כ-3.7 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על המדיה
קטגוריה:סינגלים בהוצאת NMC יונייטד אנטרטיינמנט
סנטה מריה (כף ורדה)

**סנטה מריה** (בפורטוגזית: **Santa Maria**) היא עיר שנמצאת במחוז סאל שבכף ורדה.

## גאוגרפיה
העיר ממוקמת כ-197 ק"מ מעיר הבירה פראיה.

## אקלים

## כלכלה
כלכלת סנטה מריה מבוססת על דיג ותיירות.

## תנועה ותחבורה
העיר ממוקמת ליד הכביש EN1-SL-01. בנוסף, יש סוכנות להשכרת רכב ותחנת דלק בעיר.

## מוסדות בעיר
בעיר יש ספא, בית מרקחת, סניף דואר, סניף בנק, קזינו, כנסייה, ומספר רב של בתי מלון, מסעדות, ברים וסופרמרקטים.

## קישורים חיצוניים

## הערות שוליים

קטגוריה:כף ורדה: ערים
קטגוריה:יישובים שהוקמו ב-1830
Haima 2

**Haima 2** היא מכונית סופרמיני מתוצרת יצרנית הרכב הסינית **Haima Automobile**  (שם רשמי: "FAW Haima Automobile Co., Ltd"), חברת בת של קונצרן הרכב FAW Group  אשר יוצרה בין השנים 2009–2015.

## "Haima 2"

* דגם "Haima 2" התבסס על דגם מאזדה 2 (דור שלישי (DE) מתוצרת מאזדה.
* 5 דלתות - האצ'בק.
* 5 נוסעים.
* מנוע קדמי: 1.3 ליטר, 1.5 ליטר.
* מנועי בנזין.
* מערכת הנעה קדמית.
* בשנת 2011 עבר דגם "Haima 2" מתיחת פנים.
* מחיר היחידה עמד על 53,900-68,900 רנמינבי (שנת 2009, בסין).

### דגמים
* "Haima 2".
* "Haima 2 C-Sport".

## תמונות

קובץ:Haima 2 01 China 2012-07-21.JPG | דגם "Haima 2"
קובץ:Haima 2 02 China 2012-07-21.JPG | דגם "Haima 2"
קובץ:Haima 2 facelift 01 China 2014-04-22.jpg | דגם "Haima 2"
קובץ:Haima 2 facelift 02 China 2014-04-22.jpg | דגם "Haima 2"
קובץ:Haima 2 front - 2012 Montevideo Motor Show.jpg | דגם "Haima 2 C-Sport"
קובץ:Haima 2 C-Sport -- Auto Chongqing -- 2012-06-07.jpg  | דגם "Haima 2 C-Sport"


## ראו גם
* Haima F7
* Haima 7
* Haima 3
* Haima M8
* Haima Fstar

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2009
קטגוריה:מכוניות סופרמיני
קטגוריה:כלי רכב המיוצרים בסין
2
קליפסו (ירח)

**קליפסו** (באנגלית: **Calypso** ידוע גם כ-**Saturn XIV** או **Tethys C**) הוא אחד מירחי שבתאי והתגלה ב-1980 על ידי  דן פשאו, קנת' סידלמן, ויליאם באום, דאגלס קורי כירח ה-25 של שבתאי.

## מקור השם
כאשר התגלה, הירח קיבל שם זמני **S/1980 S25**. הירח התגלה על ידי דן פשאו, קנת' סידלמן, ויליאם באום, דאגלס קורי.

בשנת 1983, הוא קיבל שם רשמי, על שמה של קליפסו במיתולוגיה היוונית, נימפה, בתו של אטלס, אחד מהטיטאנים ואלת הסערות. (השם ניתן גם לאסטרואיד 53 Kalypso ).

## מסלול
קליפסו נמצא במסלול משותף עם הירחים טלסטו וטתיס. קליפסו נמצא בנקודת לגראנז' L5 (60° אחרי טתיס) בעוד שטלסטו נמצא ב-L4 (60° לפני טתיס) על אותו המסלול. קליפסו וטלסטו התגלו באותה שנה ונקראים הירחים הטרוייאנים של טתיס.

קליפסו משלים הקפה כל 45 שעות סביב שבתאי.

## מבנה
לירח קליפסו יש מבנה לא רגיל, ונראה כי פני השטח מורכבים מחומר או רכיבים משוחררים היכולים להחליק את פני השטח והמכתשים עליו. פני השטח מחזירים אור עם אלבדו של 1.34,
ככל הנראה מחול ורכיבים הנפלטים מהגייזרים של הירח אנקלדוס.

## חקר באמצעות גשושיות
החללית וויאג'ר 2 ביצעה יעף ליד קליפסו וצילמה אותו בשנת 1981. הגשושית קאסיני-הויגנס ביצעה מספר יעפים ליד קליפסו במהלך שנות משימתה.

## גלריה

קובץ:Calypso crop resize sharp.jpg|יעף של קליפסו שבוצע על ידי הגשושית קאסיני ב-2010
קובץ:Calypso image PIA07633.jpg|תמונה של קליפסו שצולמה על ידי קאסיני ב-23 בספטמבר 2005
קובץ:Calypso - Voyager 2.jpg|קליפסו ביעף של החללית וויאג'ר 2 באוגוסט 1981


## קישורים חיצוניים

* יעף של הגשושית קאסיני ליד הירח קליפסו, פברואר 2010
* כל התמונות הגולמיות של הירח קליפסו שצולמו על ידי הגשושית קאסיני-הויגנס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
קולוניה (יאפ)

**קולוניה** (באנגלית: **Colonia**) היא עיירה במיקרונזיה. היא משמשת כבירת מדינת יאפ.

## גאוגרפיה
העיר ממוקמת על האי יאפ, כ-2,221 ק"מ מבירת מיקרונזיה פליקיר. בנוסף, העיירה נמצאת ליד מפרץ צ'מורו (Chamorro Bay).

## אקלים
הטמפרטורה הממוצעת היא 24 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא פברואר (23 מעלות צלזיוס). כמות המשקעים הממוצעת היא 3,318 מילימטרים בשנה. חודש ספטמבר הוא החודש שיש בו הכי הרבה גשם (576 מ"מ גשם), וחודש אפריל הוא החודש שיש בו הכי פחות גשם (109 מ"מ גשם).

## מוסדות בעיר
בקולוניה יש מוסך, סניף דואר, סוכנות להשכרת רכב ומספר רב של כנסיות, סניפי בנק, סופרמרקטים, בתי מלון ותחנות דלק.

## קישורים חיצוניים


* Yap Visitors Bureau
* 


## הערות שוליים

קטגוריה:מיקרונזיה: ערים
אנדרו אודליצקו

**אנדרו אודליז'קו** (באנגלית: **Andrew Odlyzko**, בפולנית: **Andrzej Odłyżko**; נולד ב-23 ביולי 1949) הוא מתמטיקאי אמריקאי ממוצא פולני, פרופסור באוניברסיטת מינסוטה.

## ביוגרפיה
אנדרו אודליז'קו נולד בשנת 1949 בטרנוב. סיים לימודי תואר ראשון ותואר שני במכון הטכנולוגי של קליפורניה ובשנת 1975 סיים דוקטורט במתמטיקה במכון הטכנולוגי של מסצ'וסטס. בשנת 1975 הוא נקלט במעבדות בל ועבד שם 26 שנים. לאחר מכך עבר לאוניברסיטת מינסוטה שם הוא את מרכז החישובים.

בתחילת שנות ה-70 פרסם עבודה בתחום "חישובי צל". בהמשך חקר את פונקציית זטא של רימן. הוא עשה מספר מחקרים בתחום חישובים ממחושבים. פרסם עבודות משותפות עם פול ארדש.

הוא פנה לתחום של רשתות תקשורת, כלכלת ביטחון ומסחר אלקטרוני. בשנת 1988 היה שותף להוכחה שהמשפט "שימוש באינטרנט מוכפל כל 100 ימים" שגוי. כמו כן פרסם עבודה בהקשר לחוק מטקלף.

## לקריאה נוספת
* מרכוס דו סוטוי, **המוזיקה של המספרים הראשוניים**, הוצאת ידיעות אחרונות, תרגם: אוריאל גבעון, 2006.

## קישורים חיצוניים

* דף אישי באתר אוניברסיטת מינסוטה
* האתר האישי
* חוק מטקלף שגוי
* חוק מונטגומרי-אודליז'קו
* [מאמר על סידור עיגולים ב[מזרקה (קומבינטוריקה)|מזרקה]],

קטגוריה:מתמטיקאים אמריקאים
קטגוריה:סגל מעבדות בל
קטגוריה:בוגרי המכון הטכנולוגי של קליפורניה
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת מינסוטה
קטגוריה:עמיתי האגודה האמריקאית למתמטיקה
קטגוריה:עמיתי SIAM
קטגוריה:פולנים שנולדו ב-1949
קטגוריה:אמריקאים שנולדו ב-1949
DR3

**DR3** הוא ערוץ טלוויזיה ציבורי דני, המופעל על ידי השירות הציבורי של דנמרק, DR.

הערוץ מתמקד בעיקר בשידורי ספורט, הומור, מדע, מוזיקה, דוקומנטריה ומדע בדיוני. הוא הושק ב-28 בינואר 2013 והחליף את DR HD. תוכניות הערוץ מיועדות לקהל הגילאים 15–39.

החל משנת 2020 יפסיק הערוץ לשדר כערוץ טלוויזיה פתוח, ויעבור לשידור מקוון בלבד.

## ראו גם
* DR1
* DR2

## קישורים חיצוניים
* 

## הערות שוליים

קטגוריה:ערוצי טלוויזיה דניים
פראיסו

**פראיסו** (בספרדית: **Paraíso**) היא עיר שהוקמה ב-1823 והיא נמצאת בקנטון פראיסו  שבקוסטה ריקה.

## גאוגרפיה
פראיסו ממוקמת כ-19 ק"מ מבירת המדינה סן חוסה וכ-0.37 ק"מ מבירת המחוז קרטגו.

## אקלים
הטמפרטורה הממוצעת היא 13 מעלות צלזיוס. החודש הכי חם הוא אוגוסט (14 מעלות צלזיוס). החודש הכי קר הוא יולי (12 מעלות צלזיוס). כמות המשקעים הממוצעת היא 2,805 מילימטרים בשנה. חודש ספטמבר הוא החודש שיש בו הכי הרבה גשם (433 מ"מ גשם), וחודש פברואר הוא החודש שיש בו הכי פחות גשם (63 מ"מ גשם).

## תנועה ותחבורה
העיר ממוקמת ליד הכבישים 10 ו-224.

## ערים תאומות
* 

## קישורים חיצוניים

## הערות שוליים

קטגוריה:קוסטה ריקה: ערים
סיקירס

**סיקירס** (בספרדית: **Siquirres**) היא עיר שנמצאת בקנטון סיקירס  שבמחוז לימון שבקוסטה ריקה.

## גאוגרפיה
סיקירס ממוקמת כ-61 ק"מ מבירת המדינה סן חוסה וכ-49 ק"מ מבירת המחוז לימון.

## אקלים
הטמפרטורה הממוצעת היא 21 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא נובמבר (20 מעלות צלזיוס). כמות המשקעים הממוצעת היא 3,272 מילימטרים בשנה. חודש יולי הוא החודש שיש בו הכי הרבה גשם (527 מ"מ גשם), וחודש פברואר הוא החודש שיש בו הכי פחות גשם (111 מ"מ גשם).

## תנועה ותחבורה
העיר ממוקמת ליד הכבישים 10 ו-32.

## הערות שוליים

קטגוריה:קוסטה ריקה: ערים
קטגוריה:יישובים שהוקמו ב-1911
מוסא ואגה

**מוסא ואגה** (בצרפתית: **Moussa Wagué**, נולד ב-4 באוקטובר 1998 בביגנונה שבסנגל) הוא כדורגלן סנגלי המשחק בעמדת המגן הימני באנורתוסיס פמגוסטה ובנבחרת סנגל. ייצג את נבחרתו במונדיאל 2018.

## קריירה
### קריירת מועדונים
בצעירותו התאמן והתפתח ואגה באקדמיית אספייר שבקטר, לפני שהצטרף לאויפן הבלגית בנובמבר 2016. ב-21 בינואר 2017 ערך ואגה את הופעת הבכורה המקצועית שלו, בהפסד 1–0 לגנק. ב-18 בפברואר כבש את שערו הראשון בקריירה, השער היחיד בניצחון 1–0 על קורטרייק. עד סוף עונת 2016/2017 ערך הופעות בודדות נוספות בליגה ובפלייאוף ההעפלה לליגה האירופית. בעונת 2017/2018 זכה ליותר דקות משחק, והוא ערך 26 הופעות בליגה הסדירה ובפלייאוף ההעפלה לליגה האירופית.

באוגוסט 2018 עבר ואגה מיופן לברצלונה, מהקבוצות הבכירות בכדורגל בספרד, בתמורה לסכום העברה של 5 מיליון אירו. תחילה שובץ ואגה בברצלונה אתלטיק, קבוצת המילואים של המועדון ששיחקה באותה עת בליגה השלישית בספרד. ב-13 בינואר 2019 הבקיע שער ראשון במדי ברצלונה ב', בניצחון 2–0 על אלקויאנו. במקביל, לאחר שסודרו האישורים הביורוקרטיים לגבי רישומו בקבוצה הבוגרת של המועדון, החל להתאמן עם הקבוצה הבוגרת ואף להיכלל בסגל הקבוצה לחלק ממשחקיה. ב-6 במרץ ערך את הופעת הבכורה הלא-רשמית במועדון, כששיחק במסגרת הסופר קאפ הקטלאני נגד ז'ירונה. ב-13 באפריל ערך את הופעת הבכורה בלה ליגה כשפתח בהרכב במשחק נגד וסקה.

במהלך הקיץ קודם ואגה לקבוצה הבכירה של ברצלונה. ואגה מיעט לקבל הזדמנויות בקבוצה ולכן הושאל ב-31 בינואר 2020 לניס עד לסיום העונה עם אופציית רכישה.

ב-22 בספטמבר 2020 הושאל ואגה לפאוק סלוניקי.

ב-19 ביולי 2022 חתם ואגה בHNK גוריצה הקרואטית. בדצמבר 2022 שוחרר מהקבוצה.

ב-28 ביוני 2023 חתם באנורתוסיס פמגוסטה הקפריסאית.

### קריירת נבחרות
ואגה היה חלק מנבחרת סנגל הצעירה שהגיעה למקום הרביעי בגביע העולם לנוער 2015.

ב-23 במרץ 2017 ערך את הופעת הבכורה בנבחרת סנגל הבוגרת, במשחק ידידות נגד  שהסתיים בתיקו 1–1. ואגה ייצג את נבחרתו במונדיאל 2018 שנערך ברוסיה. ב-24 ביוני, במשחק שלב הבתים נגד  שהסתיים בתיקו 2–2, הבקיע ואגה שער וכך הפך לשחקן האפריקאי הצעיר ביותר שמבקיע בתולדות המונדיאל. ואגה פתח בשני המשחקים הראשונים בשלב הבתים ונכנס כמחליף בשלישי, אך נבחרתו סיימה את שלב הבתים במקום השלישי והודחה מהטורניר.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני אויפן
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני ניס
קטגוריה:כדורגלני פאוק סלוניקי
קטגוריה:כדורגלני ה.נ.ק. גוריצה
קטגוריה:כדורגלני אנורתוסיס פמגוסטה
קטגוריה:כדורגלני נבחרת סנגל
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:ספורטאים סנגלים בבלגיה
קטגוריה:ספורטאים זרים בספרד
קטגוריה:ספורטאים סנגלים בצרפת
קטגוריה:ספורטאים זרים ביוון
קטגוריה:ספורטאים זרים בקרואטיה
קטגוריה:ספורטאים זרים בקפריסין
קטגוריה:סנגלים שנולדו ב-1998
סילביה אלברטו

**סילביה אלברטו** (בפורטוגזית: **Sílvia Alberto**; נולדה ב-18 במאי 1981) היא מנחת טלוויזיה ושחקנית פורטוגזית, העובדת ברשות השידור לרדיו וטלוויזיה של פורטוגל (RTP).

## ביוגרפיה
אלברטו נולדה בעיר ליסבון שבפורטוגל.

היא בוגרת תואר ללימודי תיאטרון בבית הספר לתיאטרון וקולנוע של ליסבון, היא גם בעלת תואר שני בלימודי תורת הספרות מטעם אוניברסיטת ליסבון.

היא החלה את הקריירה הטלוויזיונית שלה לראשונה בתוכנית הילדים *Clube Disney* אשר הגישה ששודרה בערוץ הממלכתי RTP1 בשנת 2000, לאחר מכן הגישה ב-2001 את תוכנית הנוער *Clube da Europa* בערוץ RTP2, שעסקה בחינוך על האיחוד האירופי, ועל ההיסטוריה, התרבות והגאוגרפיה של אירופה.

היא הגישה תוכנית בוקר בתחנת הרדיו Mix FM עד שנת 2002. באותה שנה התחילה לעבוד ככתבת מטעם ערוץ SIC. 

היא התפרסמה כשהנחתה את תוכנית השירה *Ídolos* בשתי העונות הראשונות לצד פדרו גרנג'ר ששודרה באותו ערוץ. 

בשנת 2006 חזרה להגיש בערוץ RTP1 תוכניות מציאות שונות. היא הנחתה במספר הפקות את תחרות השירה *Festival RTP da Canção*, המהווה את בחירת הנציג הפורטוגזי בתחרות האירוויזיון. 

אלברטו נבחרה להנחות את תחרות האירוויזיון 2018 לצד קטרינה פורטדו, דניאלה רוח ופילומנה קאוטלה אשר נערכה בליסבון שבפורטוגל.

## קישורים חיצוניים

קטגוריה:שחקניות קולנוע וטלוויזיה פורטוגזיות
קטגוריה:מנחי האירוויזיון בפורטוגל
קטגוריה:מנחות טלוויזיה פורטוגזיות
קטגוריה:ילידות 1981
שביט מס

**שביט מס** (נולד ב-16 בנובמבר 1966) הוא איש ציבור שכיהן כראש המועצה המקומית קדימה-צורן בשנים 2013–2018.

## ביוגרפיה
שביט מס נולד בתל אביב. גדל והתחנך ברעננה, בוגר תיכון אוסטרובסקי בו סיים את לימודיו בשנת 1984. התגייס לצה"ל בפברואר 1985 לגדוד 13 של חטיבת גולני. לאחר קורס קצינים שימש כקצין מודיעין במגוון תפקידים והשתחרר לאחר כ־6 שנים בצה"ל. משרת במילואים בפיקוד העורף בדרגת סא"ל.

מס בוגר תואר ראשון במינהל עסקים במסלול האקדמי של המכללה למינהל בתל אביב, ותואר שני במדיניות ציבורית מאוניברסיטת תל אביב.

בשנת 2001 הקים מס בהולנד חברה בשם Lion Games & Gifts Europe. החברה מעצבת, מייצרת ומשווקת מוצרים לברידג', לשחמט, מוצרי פוקר ושולחנות משחק, ומייצאת אותם לכל העולם. בשנת 2001 המציא שביט מס שולחן מיוחד לברידג', עליו נרשם פטנט בישראל.

## קריירה פוליטית
בשנת 2008 נבחר לראשונה כחבר מליאת המועצה המקומית קדימה-צורן, ובשנת 2013 נבחר לתפקיד ראש המועצה בקדימה-צורן. כיהן עד דצמבר 2018.

מס חבר הנהלת פורום ראשי הרשויות לשעבר. בוגר קורס דירקטורים ונושאי משרה ובוגר קורס גישור.

מיולי 2020 משמש כדירקטור בעמותת "פרזנטנס ישראל", והחל משנת 2022 מכהן כדירקטור ובוועד המנהל של עמותת קולות. מס מכהן כמנכ"ל האגודה הישראלית לציות ואכיפה מינהלית וביקורת משנת 2022.

בשנים 2021–2022 כיהן כראש מטה שר המשפטים גדעון סער.

## קישורים חיצוניים

## הערות שוליים

קטגוריה:ויקיפדיה: ערכים של משתמשים חדשים
קטגוריה:בוגרי המסלול האקדמי המכללה למינהל
קטגוריה:בוגרי תיכון אוסטרובסקי
קטגוריה:פעילי מפלגת תקווה חדשה
קטגוריה:ראשי מועצת קדימה-צורן
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1966
טלוויזיה בספרד

שידורי ה**טלוויזיה בספרד** הושקו באוקטובר 1956 כאשר המשדר הציבורי של ספרד, TVE, החל בשידורי קבע. שידורי הערוצים המסחריים נפתחו ב-1990. שידורים בצבע החלו ב-1972 לאחר שנתיים של שידורי בדיקה, וכל התוכניות משודרות בצבע מאז 1977. כיום, הטלוויזיה היא אחת מאמצעי המדיה העיקריים בספרד, כך עולה מנתוני INE, לפיהם ל-99.7% מבתי האב בספרד הייתה טלוויזיה בבית בשנת 2008.

## שידורי טלוויזיה אנלוגיים
השידורים האנלוגיים בספרד החלו ב-28 באוקטובר 1956. הטלוויזיה הספרדית (כיום LA 1), היה ערוץ הטלוויזיה הראשון, והוא שידר לבדו עד 1966, עת הערוץ השני (כיום LA 2) הושק. שני הערוצים הללו היו היחידים שהורשו לשדר בספרד עד 1982, כאשר הושק ערוץ EITB הושק בארץ הבסקים, ובשנה שלאחר מכן ערוץ TV3 בקטלוניה, ובכך בוטל המונופול של השידור הציבורי על שידורי הטלוויזיה בספרד. ערוצים נוספים הושקו במהלך שנות ה-80, כשכל אחד מהם שידר בחלקים מהמדינה, Nou, Telemadrid, Canal Sur ו-Televisión de Galicia, לפני החוק שחוקק ב-1989, ואפשר הקמת ערוצי טלוויזיה פרטיים.

בשנת 1990 Canal+, Telecinco, Antena 3 הושקו בחודשים ינואר, מרץ וספטמבר בהתאמה, וסיימו את מונופול השידור הציבורי על הטלוויזיה הארצית בספרד. במהלך שנות ה-90 והעשור הראשון של המאה ה-21 הושקו עוד ערוצים אוטונומיים (רובם ציבוריים, מיעוטם פרטיים), שהקימו יחדיו את פורטה, איגוד הערוצים הציבוריים האזוריים בספרד. כמו כן הושקו ערוצים מקומיים רבים, אשר חלקם יצר את רשת Localia. בתוך גל הקמת הערוצים המקומיים, הוקמו גם עשרות ערוצים מקומיים ללא רישיון. בתגובה הממשלה הכריזה כי תאפשר לערוצים המשדרים מזה זמן רב להמשיך לשדר, אך תחסום ערוצים חדשים שינסו לקום.

במהלך שנות ה-2000 החלו פיילוטים לבדיקת שידורים דיגיטליים בספרד. ב-3 באפריל 2010 הופסקו השידורים האנלוגיים בספרד, אולם עדיין קיימים מספרד ערוצים אנלוגיים קטנים, רובם המוחלט ללא רישיון.

## שידורי טלוויזיה דיגיטליים
בחודש מאי 2002 נדרשו מפעילי השירותים הרב-ערוציים בספרד לעבור לשידורים דיגיטליים. ב-30 בנובמבר 2005 הושקה מחדש הטלוויזיה הדיגיטלית הארצית כשירות חינמי המציע 20 ערוצים ו-14 תחנות רדיו, יחד עם 23 ערוצים אזוריים ומקומיים בשפתם.

## ערוצי הטלוויזיה היבשתיים בספרד

## הערוצים הנצפים ביותר בספרד
רשימת הערוצים הנצפים ביותר בספרד, נכון לשנת 2019:

## קישורים חיצוניים

* 
* רשימת ערוצי הטלוויזיה הספרדיים הזמינים לפי פלטפורמה

קטגוריה:ספרד: טלוויזיה
קטגוריה:ספרד: טלקומוניקציה
מצעד שירי הדאנס קלאב

טקסט=|ממוזער|213x213 פיקסלים|לוגו המצעד
**מצעד שירי הדאנס קלאב** או **מצעד שירי הדאנס** של מגזין הבילבורד (באנגלית: **Dance Club Songs**) הוא מצעד שירים אשר מופעל על ידי בילבורד.
המצעד המלא מכיל את 50 שירי הדאנס המושמעים ביותר במועדונים במשך שבוע בארצות הברית. המצעד מתעדכן מדי שבוע, והוקם בשנת 1974.

בעבר, שמו של המצעד היה "Disco Action Top 30", אך עם השנים החליט מגזין הבילבורד לשנותו.

ב-31 במרץ 2020, בעקבות מגפת הקורונה, שגרמה לסגירת מועדונים, הושעה המצעד באופן זמני. "Love Hangover 2020" מאת דיאנה רוס היה לשיר האחרון שדורג בראש המצעד. גם לאחר שהסתיימה המגפה והצלחת המועדונים חזרה, בילבורד מעולם לא הפעילו את המצעד ולא פורסם מידע נוסף על תחייה אפשרית, ובכך למעשה הסתיים רצף של כמעט 44 שנים של המצעד.

## רקע ושידור
בארצות הברית פועלים שלל מצעדים שונים כדוגמת מצעד הבילבורד הוט 100, מצעד שירי הקאנטרי, מצעד שירי ה-R&B/היפ הופ, מצעד הבילבורד 200 וכולי. כל אחד מתוכם כולל בתוכו שירים או אלבומים המדורגים לפי הצלחתם באותו השבוע בארצות הברית, על ידי הבילבורד.

על פי מצעד הדאנס קלאב האמן המצליח ביותר במצעד הוא מדונה, אחריה ג'נט ג'קסון, ריהאנה וביונסה. השיר המצליח ביותר במצעד הוא "Wordy Rappinghood"/"Genius of Love" של טום טום קלאב. האלבום שהנפיק את מספר השירים הרב ביותר אשר כבשו את צמרת המצעד הוא Anti של ריהאנה, אשר יצא בשנת 2016.

## סטטיסטיקות ושיאים
להלן רשימת שיאים נבחרים מתוך מצעד שירי הדאנס קלאב:

### הזמרים המצליחים ביותר במצעד
* מדונה
* ג'נט ג'קסון
* ריהאנה
* ביונסה
* פט שופ בויז
* דונה סאמר
* מריה קארי
* קריסטין וו
* ג'ניפר לופז
* דפש מוד

### הזמרים עם הכי הרבה שירים בפסגה
*מדונה - 50
*ריהאנה - 33
*ביונסה - 22
*ג'נט ג'קסון - 20
*דונה סאמר - 18
*קייטי פרי - 18
*מריה קארי - 17
*קריסטין וו - 17
*ג'ניפר לופז - 16
*ליידי גאגא - 15

## ראו גם
* בילבורד הוט 100
* בילבורד 200

## קישורים חיצוניים
* 

## הערות שוליים

שירי הדאנס קלאב
אל בנקו

**אל בנקו** (בספרדית: **El Banco**) היא עיר שנמצאת במחוז מגדלנה שבקולומביה.

## גאוגרפיה
אל בנקו נמצאת כ-462 ק"מ מעיר הבירה בוגוטה וכ-245 ק"מ מבירת המחוז סנטה מרתה.

## אקלים
הטמפרטורה הממוצעת היא 26 מעלות צלזיוס. החודש הכי חם הוא מרץ (28 מעלות צלזיוס). החודש הכי קר הוא אפריל (24 מעלות צלזיוס). כמות המשקעים הממוצעת היא 2,071 מילימטרים בשנה. חודש אוקטובר הוא החודש שיש בו הכי הרבה גשם (338 מ"מ גשם), וחודש ינואר הוא החודש שיש בו הכי פחות גשם (20 מ"מ גשם).

## תנועה ותחבורה
העיר ממוקמת ליד הכבישים 43 ו-78.

## כלכלה
כלכלת העיר מבוססת על דיג, חקלאות, גידול בקר וייצור עופות.

## קישורים חיצוניים

* 
* 

## הערות שוליים

קטגוריה:קולומביה: ערים
קטגוריה:יישובים שהוקמו במאה ה-16
נחלת שבט בנימין

שמאל|ממוזער|250px|נחלות שבטי ישראל. '''נחלת שבט בנימין צבועה בתכלת במרכז מפת ההתנחלות השבטים'''
**נחלת שבט בנימין** נקבעה בגורל, לאחר סיום הכיבוש של ארץ כנען יחד עם קביעת שאר נחלות השבטים. תיאור התיישבותו של שבט בנימין בנחלתו מופיע ב. בתחילה מופיע תיאור גבולות הנחלה, ולאחר מכן מופיעה רשימת הערים בתחומי הנחלה.

## גבולות השבט
נחלת שבט בנימין נמצאת בין נחלת שבט יהודה לנחלת שבט אפרים. בדרום גובל שבט בנימין עם נחלת שבט יהודה וגבולו הצפוני נושק לשבטי אפרים ומנשה. מערבה לנחלת השבט נמצא שבט דן. גבולו המזרחי גובל עם נחלת שבט גד.

שטחה של הנחלה משתרע מירושלים עד סביבתה של בית אל ואזור גזר עד לנהר הירדן. נחלתו של שבט של בנימין נמצאה בעיקר ממזרח לקו פרשת המים והשתרעה על שטח קטן מאוד, והתקיים בו יישוב דל בתקופת ההתנחלות שמנה כשנים עשר יישובים.

בימי שאול, מלכה הראשון של ממלכת ישראל, סופחו לנחלת בנימין ערי הגבעונים ואזור השוכן ליד העיר רמה אשר היה שייך לנחלת שבט אפרים. שאול קבע את בירתו בעיר גבעה, שנודעה גם בשם גבעת שאול, ומזוהה היום עם תל אל-פול, בצפון ירושלים.

לאחר כיבוש ירושלים והמלכתו של דוד על ממלכת ישראל המאוחדת, נקבע גבולה של הממלכה מדרום לבירה תוך כדי חלוקה מחדש של השטח בין שבט יהודה לשבט בנימין. בתקופת שלמה הנחלה הייתה לחלק מנציבות בנימין ובעת פילוג הממלכה המאוחדת סופחה הנחלה לממלכת יהודה.

נחלת שבט בנימין ממוקמת במרכז ארץ ישראל. על-פי ספר יהושע, כיבוש הארץ בידי יהושע החל באזור שהפך בהמשך לתחום התיישבות שבט בנימין. גלגל הנמצאת באזור זה היא העיר ממנה יצא יהושע למלחמותיו ואליה חזר עם צבאו.

## רשימת ערי נחלת שבט בנימין
רשימת ערי השבט בתחום הנחלה נחלקת לשני חלקים שכל אחד מחלקי הסיפר אודות הרשימה מסתיים במספר ערי הנחלה. חלק אחד ובו רשימת ערי אזור בקעת הירדן ודרום הר אפרים, וחלקה השני של הרשימה מקיף את אזור המערב, מהעיר ירושלים עד אזור קריית יערים. חלק שלישי ובו רשימת ערים שלישית, ששכנה במרכז נחלת השבט, נשמט כנראה מנוסח המסורה ואף לא השתמר בתרגומי התנ"ך השונים.
יחזקאל קויפמן טוען כי הערים הרשומות החלק השני של רשימת הערים הן ערי הגבול של השבט.
***ערי מזרח הנחלה** - 12 ערים: יריחו, בית חגלה, עמק קציץ, בית הערבה, צמרים, בית אל, העוים, הפרה, עפרה, כפר העמני, עפני, וגבע (יהושע יח כא-כג).
***ערי מערב הנחלה** - 14 ערים: גבעון, רמה, בארות, מצפה, הכפירה, מוצה (מוצא), רקם, ירפאל, תראלה, צלע, האלף, יבוס היא (ירושלם), גבעת/גבעה (בנימין) וקריית יערים (יהושע יח כד-כז).

## קישורים חיצוניים
* 
* 
*מפת נחלת שבט בנימין, אדריכם, 1590. אוסף המפות ע"ש ערן לאור, הספרייה הלאומית.
*מפת נחלת שבט בנימין, פולר, 1650. אוסף המפות ע"ש ערן לאור, הספרייה הלאומית.

## הערות שוליים

*
קטגוריה:שבט בנימין
אן (אי)

**האי אן** (באנגלית: **Ann Island**) הוא אי באיי דבנהאם, שבחוף המערבי של ארץ גרהאם באנטארקטיקה.

האי נמצא דרום מזרחית לאי ברברה.

## היסטוריה
### גילוי האי
האי התגלה על ידי המשלחת הבריטית אל ארץ גרהאם (שחקרה את אנטארקטיקה בין השנים 1937–1934), תחת ג'ון ריימיל.

### מקור השם
ריימל קרא לאי על שמה של אן, בתו של פרנק דבנהאם (על שמו נקראה כל קבוצת האיים), שהיה חבר הוועדה המייעצת של המשלחת הבריטית אל ארץ גרהאם.

## קישורים חיצוניים
* האי אן באתר הסקר הגאולוגי של ארצות הברית
* האי אן באתר הגאזט האנטארקטי של ממשלת אוסטרליה
* האי אן באתר הגאזט האנטארקטי המשווה SCAR של ממשלת אוסטרליה

## הערות שוליים

אן
אן
אן
אנדריי מדבדב

**אנדריי מדבדב** (נולד ב-6 באפריל 1990) הוא מתעמל ישראלי, זוכה מדליית ארד באליפות העולם (2021) וסגן אלוף אירופה (2019 ו-2021) בתרגיל הקפיצות.
בנוסף מדבדב זכה במדליית הכסף בשולחן הקפיצות בגביע העולם בבאקו 2022.

## ביוגרפיה
מדבדב נולד בברית המועצות בשנת 1990, וגדל בעיר אוליאנובסק. הוא החל להתאמן בהתעמלות בגיל 6, וכאשר היה בן 12 עלה לישראל עם אמו ואביו החורג.

מדבדב התגורר תחילה בחיפה והתאמן במועדון ההתעמלות "מכבי צפון" שבקיבוץ מעיין צבי תחת הדרכתו של אהרון ליטווין. בשנת 2012 עבר לתל אביב להתאמן בהדר יוסף בקבוצת מכבי תל אביב.

## קריירה
בשנת 2013 השתתף לראשונה באליפות העולם, וסיים במקום ה-24 בתרגיל הקפיצות לאחר שקיבל ציון של 14.266. באפריל 2014, זכה מדבדב במדליה הראשונה שלו בתחרות בינלאומית, מדליית כסף בתרגיל הקפיצות בתחרות גביע העולם בליובליאנה לאחר שסיים עם תוצאה סופית של 14.975. באליפות אירופה בשנת 2015, הוא עלה לראשונה לגמר בתחרות הקפיצות וסיים במקום השביעי עם תוצאה של 13.833. באליפות העולם באותה השנה הוא סיים במקום ה-14 בתרגיל הקפיצות לאחר תוצאה של 14.666.

במאי 2016, הוא זכה במדליית ארד בתחרות גביע העולם בוארנה לאחר שסיים עם ציון של 14.950 בגמר תרגיל הקפיצות. במאי 2017 מדבדב זכה בשתי מדליות בתחרויות גביע העולם בתרגילי הקפיצות. תחילה הוא זכה במדליית זהב בגביע העולם בקופר לאחר שקיבל ציון של 14.975 ולאחר מכן זכה במדליית ארד בגביע העולם באוסייק כאשר סיים עם ציון של 14.134. באותה השנה סיים במקום השמיני באליפות אירופה.

באליפות אירופה 2018 שנערכה בגלאזגו הוא סיים במקום החמישי בגמר תרגיל הקפיצות כאשר סיים עם ציון של 14.266. באותה השנה מדבדב זכה בשתי מדליות בתחרויות מהסבב העולמי. ב-27 במאי הוא זכה במדליית זהב בתרגיל הקפיצות בגביע העולם באוסייק כאשר קיבל את הציון 14.667. בספטמבר הוא זכה במדליית כסף בתחרות היוקרתית בגביע העולם בפריז כאשר סיים עם תוצאה של 14.775 בגמר תרגיל הקפיצות.

באליפות אירופה 2019 שנערכה בשצ'צ'ין, זכה מדבדב במדליית הכסף בתרגיל הקפיצות עם ציון סופי של 14.699 בגמר. הוא עלה לגמר מהמקום הרביעי במוקדמות עם ציון של 14.533. באותה השנה הוא גם התחרה במשחקים האירופיים שנערכו במינסק וסיים במקום הרביעי לאחר שקיבל ציון סופי של 14.633 נקודות ופספס את מדליית הארד בהפרש של 16 מאיות בלבד.

ביוני 2021, מדבדב התחרה בגביע העולם בדוחא, התחרות האחרונה בסבב העולמי לפני המשחקים האולימפיים בטוקיו, וזכה במדליית הארד בתרגיל הקפיצות כאשר סיים עם ציון של 14.733 נקודות. אף על פי כן, מדליה זו לא הספיקה לו עבור השגת הקריטריון לאולימפיאדת טוקיו עקב תוצאותיו מתחרויות קודמות.

באליפות העולם 2021 שנערכה בקיטקיושו שביפן, זכה מדבדב במדליית ארד בתרגיל הקפיצות. בשלב המוקדמות מדבדב סיים עם ציון משוקלל של 14.716 נקודות ועלה לראשונה בקריירה לגמר תרגיל הקפיצות מהמקום החמישי. בגמר הוא סיים במקום השלישי עם ציון משוקלל של 14.649 בתום שתי קפיצותיו, אחרי קרלוס יולו הפיליפיני שסיים ראשון והידנובה יוניקורה היפני שסיים שני. מדליה זו הייתה החמישית של מתעמל ישראלי באליפות העולם, והראשונה בתרגיל הקפיצות.

באפריל 2025 הודיע על פרישה מהחיים התחרותיים. 

## קישורים חיצוניים

* 
* 
* 

## הערות שוליים

קטגוריה:מתעמלים ישראלים
קטגוריה:ספורטאי מכבי תל אביב
קטגוריה:עולים בשנות ה-2000
קטגוריה:ישראלים ילידי ברית המועצות
קטגוריה:בוגרי תיכון עירוני ג' (חיפה)
קטגוריה:ישראלים שנולדו ב-1990
צ'ארלי קריד-מיילס

**צ'ארלי קריד-מיילס** (באנגלית: **Charlie Creed-Miles**; נולד ב-24 במרץ 1972) הוא שחקן ומוזיקאי אנגלי.

קריד-מיילס נולד בנוטינגהאם. בשנת 1993 שהיה בן 21 כיכב לראשונה בסרט הקולנוע "The Punk".

ניהל מערכת יחסים עם השחקנית סמנתה מורטון, איתה שיחק בסרט "The Last Yellow". בשנת 2000 נולדה בתם אזמה קריד-מיילס  שאף היא שחקנית.

## פילמוגרפיה

## קישורים חיצוניים

* ריאיון עם צ'ארלי קריד-מיילס

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1972
בנימין ורביץ'

**בנימין ורביץ**' (בסלובנית: **Benjamin Verbič**; נולד ב-27 בנובמבר 1993 בצליה) הוא כדורגלן סלובני המשחק בעמדות הקשר בקבוצת לבדיאקוס ובנבחרת סלובניה.

## קריירה
ורביץ' החל את קריירת הכדורגל שלו במועדון הכדורגל צליה. הוא גדל במחלקת הנוער שלה וב-2011 קודם לקבוצה הבוגרת. ורביץ' שיחק בשורות צליה במשך 4 שנים (למעט תקופה קצרה בשנת 2012, במהלכה הושאלה לקבוצת שמפיון מליגת המשנה).

באפריל 2015 חתם ורביץ' על חוזה למשך 4 שנים עם הקבוצה הדנית פ.צ. קופנהגן. אך למרות החוזה, שיחק במדי קופנהגן רק שנתיים. במהלך התקופה הזו זכה עם הקבוצה פעמיים ב"דאבל" (באליפות הליגה הדנית ובגביע דנמרק).

בדצמבר 2017 עבר ורביץ' לקבוצת הצמרת האוקראינית דינמו קייב.

במרץ 2022 עזב ורביץ' את דינמו קייב עקב הפלישה הרוסית לאוקראינה. חוזהו עם דינמו הושעה על פי חוקי פיפ"א חדשים, שאפשרו לשחקנים לחתום במועדונים מחוץ לאוקראינה עד ל-30 ביוני 2022, וורביץ' הצטרף ללגיה ורשה עד לתום העונה. ביולי 2022 חתם בפנאתינאיקוס היוונית. בינואר 2025 חתם בלבדיאקוס.

## נבחרת
ורביץ' שיחק בנבחרת הנערים ובנבחרת הצעירה של סלובניה. בנבחרת הלאומית של סלובניה משחק ורביץ' מאז מרץ 2015. משחקו הראשון במדי הנבחרת היה משחק ידידות מול . את שערו הראשון בנבחרת הבקיע לרשת של  במשחק שנערך ב-11 בנובמבר 2016 במסגרת מוקדמות מונדיאל 2018. נכלל בסגל נבחרת סלובניה ליורו 2024.

## תארים
#### פ.צ. קופנהגן
* אליפות ליגת העל הדנית: 2015/2016, 2016/2017
* גביע דנמרק : 2015/2016, 2016/2017

#### דינמו קייב
* אליפות אוקראינה: 2020/2021
* הגביע האוקראיני: 2019/2020, 2020/2021

;פנאתינאיקוס
* הגביע היווני: 2023/2024

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:צליה: כדורגלנים
קטגוריה:כדורגלני צליה
קטגוריה:כדורגלני פ.צ. קופנהגן
קטגוריה:כדורגלני דינמו קייב
קטגוריה:כדורגלני לגיה ורשה
קטגוריה:כדורגלני פנאתינאיקוס
קטגוריה:כדורגלני לבדיאקוס
קטגוריה:כדורגלני נבחרת סלובניה
קטגוריה:ספורטאים זרים בדנמרק
קטגוריה:ספורטאים זרים באוקראינה
קטגוריה:ספורטאים זרים בפולין
קטגוריה:ספורטאים זרים ביוון
קטגוריה:כדורגלני יורו 2024
קטגוריה:סלובנים שנולדו ב-1993
בנימין בן זרח

רבי **בנימין בן זרח** (לעיתים בתוספת **הגדול** או **בעל שם**, חתם לרוב כ**בנימן**; אמצע המאה ה-11 בקירוב) היה פייטן ונודע כאחד מבעלי השם. היה בן דורו של רש"י.

## תולדות חייו
כפייטנים רבים, מעט מאוד ידוע על תולדות חייו. באשר למקום פועלו חלוקות הדעות. לדעת צונץ הוא בן האזור הביזנטי, אברהם פרנקל שיער שהסיק כך מאחר שבפיוטיו הזכיר רבות את המוסלמים בכינויים שונים, וההיכרות עם המוסלמים הייתה נרחבת יותר בדרום-מזרח אירופה (אזכורים אלו אינם מצויים בפיוטי בני אשכנז וצרפת). אחרים מיקמו את ר' בנימן בר זרח דווקא באזורים נוצריים: איטליה הצפונית, או אף אשכנז או צרפת. אברהם פרנקל מקבל את ראייתו של צונץ מאזכור המוסלמים, אך ממקד את מקום פעילותו של ר' בנימן בדרום איטליה שבתקופה זו נכבש חליפות על ידי האימפריה הביזנטית מחד והשושלת הפאטימית מאידך. בכך הוא מסביר הן את אזכור המוסלמים והן את תפוצת פיוטיו באשכנז.

### זמנו
באחד מפיוטיו על חורבן בית המקדש כתב רבי בנימין:

משורה זו הסיק צונץ, שהפיוט נכתב יותר מתשע מאות ותשעים שנה לאחר החורבן, אך פחות מאלף (כלומר בין השנים ד'תת"כ, 1060–ד'תת"ל, 1070), ואם כן יש למקד את תקופת פעילות ר' בנימין בר זרח למחצית השנייה של המאה ה-11. אמנם, אברהם פרנקל מצא גרסה אחרת לשורה זו בכתב יד, בה נכתב "תשע מאות ושבעים ועוד" ולפי זה ניתן להקדים את זמן חיבור הפיוט ופעילות הפייטן בכלל עשרים שנים קודם לזה.

## בעל שם

רבי בנימין היה הראשון שנודע כ'בעל שם' - כינוי לאדם שיודע את שמותיו המפורשים של הקב"ה. הוא אף שזר צירופי שמות ואזכרות בחלק מפיוטיו בראשי החרוזים, וכן חלק מפיוטיו מלאים בשמות אלו. בשל כך, הרבה לכתוב פיוטי אופן, שמכורח מיקומם בתפילה עוסקים במלאכים ובמרכבה, בפרט בפיוט האירופי. כמו כן מספר סיפורים התפרסמו אודות כך, אחד מהם התפרסם בספרו של עלי יסיף 'מאה סיפורים חסר אחד', אודות שדים שניסו להורגו.

## מפיוטיו
כאמור, חיבר רבי בנימין פיוטים רבים, בעיקר סליחות ויוצרות, מהם לתעניות ולצומות וכן לימים טובים. חלקם נאמרים עד היום בקהילות השונות. בפיוטיו ניכרת נטייתו לתורת הסוד.

ואלה הם הפיוטים המיוחסים לו (בחלקם חתם את שמו בנימן או בנימין בן זרח, ומקצתם חתומים 'בנימן' ו'בנימין'):

## לקריאה נוספת
* 

## קישורים חיצוניים
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פייטנים
קטגוריה:פייטני איטליה
קטגוריה:בעלי שם
קטגוריה:מקובלים
קטגוריה:יהודי איטליה במאה ה-11
סורטובה

**סורטובה** (בקזחית: **Сортөбе**; ברוסית: **Сортобе**; בדונגאן: **Щёртюбе**) הוא כפר שהוקם ב-1930 והוא נמצא במחוז ז'אמבול שבקזחסטן.

## גאוגרפיה
סורטובה נמצא כ-948 ק"מ מעיר הבירה אסטנה וכ-306 ק"מ מבירת המחוז טראז. בנוסף, הכפר ממוקם ליד הנהר צ'ו . בנוסף, הכפר נמצא כ-35 מטרים מהגבול של קזחסטן עם קירגיזסטן. ליד הגבול מהצד הקירגיזי נמצאת העיר טוקמק.

## מוסדות בעיר
יש בכפר 2 מסגדים ובית ספר.

## קישורים חיצוניים

## הערות שוליים

קטגוריה:קזחסטן: יישובים
קטגוריה:יישובים שהוקמו ב-1930
ברבי וקסם הדולפינים

**ברבי וקסם הדולפינים** (באנגלית: **Barbie Dolphin Magic**) הוא סרט טלוויזיוני אמריקאי-קנדי בהנפשה ממוחשבת מסוגת הרפתקאות. הסרט מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל", ומשמש כפיילוט לסדרה "ברבי: הרפתקאות בבית החלומות" אשר שודרה לראשונה בשנת 2018. סרט זה הוא הסרט ה-36 של סרטי ברבי. הסרט בוים על ידי קונראד הלטן ונכתב על ידי ג'ניפר סקלי.  

הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל". אורך הסרט הוא כ-63 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית). 

## תקציר העלילה
בסרט, ברבי ואחיותיה סקיפר, סטייסי וצ'לסי יוצאות להרפתקה באי טרופי שבו קן עושה התמחות בביולוגיה תת-ימית. באי, הבנות וקן צללו במים ומצאו דולפין אבן חן צעיר בצבע ירוק בהיר אשר לכוד בתוך המתחם. לאחר שהם מצאו אותו, ברבי פגשה נערה מסתורית בשם איילה, אשר מתברר שהיא בת ים ושהיא שומרת על דולפיני אבני החן שלכודים אצל מארלו, ביולוגית ימית חמדנית שעושה לקן את ההתמחות. מארלו מחזיקה בדולפיני אבני החן בשביל להרוויח כסף מתכונותיהם הייחודיות. במהלך הסרט הבנות וקן עושים הכל בשביל להציל את דולפיני אבני החן. 

## הדמויות
* **[[ברבי]]** - חברתו של קן, ואחות של סקיפר, סטייסי וצ'לסי. 
* **איילה** - בת ים בעלת יכולת להפוך לבת אדם. שומרת על דולפיני אבני החן. 
* **[[סקיפר (בובה)|סקיפר]] ** - אחות של ברבי, סטייסי וצ'לסי. נערה מתבגרת. בלוגרית. 
* **סטייסי** - אחות של ברבי, סקיפר וצ'לסי. נערה נועזת וספורטיבית שאוהבת לקחת סיכונים. אוהבת לגלוש. 
* **צ'לסי** - אחות של ברבי, סקיפר וסטייסי. אוהבת לצאת להרפתקאות עם אחיותיה. 
* **[[קן (בובה)|קן]]** - חבר של ברבי. עושה התמחות בביולוגיה תת-ימית.
* **מארלו** - ביולוגית ימית חמדנית שעושה לקן את ההתמחות. גנבה את דולפיני אבני החן בשביל להרוויח כסף.
* **הוגו** - בעלים של חברה מפוקפקת.
* **פיט** - דייג. 
* **דולפיני אבני החן** - דולפינים עם תכונות ייחודיות אשר איילה שומרת עליהם. 
* **טאפי, רוקי, די.ג'יי והוני** - הכלבים של ברבי ואחיותיה. 

## המדבבים
במאית הדיבוב של הסרט בעברית הייתה מאיה מיטלפונקט, ומפיקת הדיבוב של הסרט בעברית הייתה ענבר שטגר עזרא.

## הפצת הסרט
הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית - דבר זה הופך את הסרט לסרט הראשון של ברבי שהופץ לראשונה בנטפליקס. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל".

## ראו גם
* ברבי
* ברבי (סדרת סרטים)
* ברבי: הרפתקאות בבית החלומות

## קישורים חיצוניים

*

קטגוריה:סרטי 2017
קטגוריה:סרטי ברבי
קטגוריה:סרטי טלוויזיה
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי הרפתקאות
קטגוריה:סרטים המבוססים על בובות אופנה
קטגוריה:סרטים אמריקאיים
קטגוריה:סרטי טלוויזיה אמריקאיים
קטגוריה:סרטי הרפתקאות אמריקאיים
קטגוריה:סרטים קנדיים
קטגוריה:סרטי הנפשה קנדיים
קטגוריה:סרטי הנפשה מוזיקליים
Haima 3

**Haima 3** היא מכונית משפחתית מתוצרת יצרנית הרכב הסינית **Haima Automobile**  (שם רשמי: "FAW Haima Automobile Co., Ltd"), חברת בת של קונצרן הרכב FAW Group  אשר יוצרה בין השנים 2007–2013.

## תצורות
* 4 דלתות - סדאן.
* 4 דלתות - האצ'בק.

## "Haima 3"
* דגם "Haima 3" התבסס על דגם מאזדה 3 מתוצרת מאזדה.
* 4 דלתות.
* 5 נוסעים.
* מנוע קדמי: 1.6 ליטר, 1.8 ליטר.
* מנועי בנזין.
* מערכת הנעה קדמית.
* בשנת 2011 עברו דגמי "Haima 3" מתיחת פנים.
* מחיר היחידה עמד על 79,800-84,800 רנמינבי (שנת 2011, בסין).

### דגמים ששווקו ב[[הפיליפינים|פיליפינים]]

* "Haima 3 1.6 GLS Deluxe".
* "Haima 3 1.6 DX Comfort".
* "Haima 3 1.6 SDX Deluxe".

## תמונות

קובץ:Haima 3 hatch 01 China 2012-05-27.JPG| דגם "Haima 3" הצ'בק
קובץ:Haima 3 hatch 02 China 2012-05-27.JPG| דגם "Haima 3" הצ'בק
קובץ:Haima 3 GLS 1.6 2010 (1).jpg| דגם "Haima 3" הצ'בק
קובץ:Haima 3 1.6 DX Sedan 2014 (11214221744).jpg| דגם "Haima 3" סדאן
קובץ:IMG 7146 Haima 3.JPG | דגם "Haima 3"


## ראו גם
* Haima F7
* Haima 7
* Haima 2
* Haima M8

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2007
קטגוריה:מכוניות משפחתיות
קטגוריה:כלי רכב המיוצרים בסין
3
חדרים (כתב עת)

**חדרים** היה כתב עת לשירה שראה אור בין השנים 1981 ל-2005 בעריכת הלית ישורון ובהוצאת גלריה גורדון. כל גיליון כלל שירים מקוריים ומתורגמים מאת השדרה המרכזית של היוצרים והמתרגמים (כולל בדרך כלל פואמה ארוכה מאת יוצר מרכזי), מסות, מאמרי ביקורת, תצלומים ורפרודוקציות של יצירות אמנות באיכות הדפסה גבוהה. מדור קבוע יוחד לריאיון ארוך, עמוק ומפורט של העורכת, הלית ישורון, עם יוצר חשוב. ראיונות אלה (עם מאיר ויזלטיר, עמוס עוז, יהודה עמיחי, ס. יזהר, יצחק לאור, יונה וולך, פנחס שדה, אבות ישורון, שמעון אדף, נורית זרחי, ישראל פנקס, יאיר הורביץ, אהרן שבתאי, ארז ביטון, אסתר ראב, מחמוד דרוויש, חביבה פדיה, הרולד שימל, מאיה קגנסקיה ועזה צבי) נאספו וראו אור בספר **איך עשית את זה? - ראיונות 'חדרים**' (הוצאת הקיבוץ המאוחד/ספרי סימן קריאה, 2016).

## קישורים חיצוניים
* חדרים: כתב־עת לשירה, בפרויקט בן-יהודה
* 
* 
* 

## הערות שוליים

קטגוריה:ישראל: כתבי עת לשירה
קטגוריה:ספרות בעברית
Haima M8

**Haima Familia M8** היא מכונית משפחתית גדולה המוגדרת מכונית קומפקטית מתוצרת יצרנית הרכב הסינית **Haima Automobile**  (שם רשמי: "FAW Haima Automobile Co., Ltd"), חברת בת של קונצרן הרכב FAW Group  אשר יוצרה בין השנים 2013–2017 בסין.

## דגמים

* "1.8T" (יוצר מדצמבר 2014).
*2.0" (יוצר מדצמבר 2013 - ינואר 2017).

## "Haima Familia M8"

* 4 דלתות.
* 5 נוסעים.
* מנוע קדמי.
* מנועי בנזין.
* מערכת הנעה קדמית.
* קיבולת מכל דלק - 61 ליטר.

* 4 דרגות גימור.
* אחריות יצרן: 3 שנים / 60,000 ק"מ.
* תאוצה בין 0–100 קמ"ש היא 9.7 שניות (מנוע 1.8 ליטר, מגדש טורבו).
* מחיר היחידה עמד על 106,800-149,800 רנמינבי (שנת 2013, בסין).

## תמונות

קובץ:Haima M8 01 China 2014-04-22.jpg| דגם "Haima Familia M8"
קובץ:Haima M8 02 China 2014-04-22.jpg | דגם "Haima Familia M8"
קובץ:Haima M8 China 2018-03-20.jpg | דגם "Haima Familia M8"


## ראו גם
* Haima F7
* Haima 2
* Haima 3
* Haima 7

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2013
קטגוריה:מכוניות משפחתיות גדולות
קטגוריה:כלי רכב המיוצרים בסין
M8
ישעיה יעקב פורטוגל

הרב **ישעיה יעקב פורטוגל** (ביידיש: **פארטוגאל**. כ"ו באדר תשט"ז 9 במרץ 1956 – ה' אלול תשפ"ד, 7 בספטמבר 2024) היה האדמו"ר השלישי מחסידות סקולען. מכונה על שם ספרו "ישועת יעקב".

## ביוגרפיה
נולד בבוקרשט לרבי ישראל אברהם פורטוגל ולרייזל ביום כ"ו באדר, יום השנה של רבי ישעיה שור, ונקרא על שמו, ונתווסף לו השם "יעקב" על שם סבא רבה שלו. גדל על ברכי זקנו, האדמו"ר בעל ה'נועם אליעזר' מסקולען זצ"ל, וזכה לקרבה עזה ממנו. בגיל 3 עברו הוריו לארצות הברית יחד עם סבו, הרב אליעזר זוסיא פורטוגל. התגוררו בתחילה בקראון הייטס ואחר כך בבורו פארק. למד בישיבת סאטמר, ואחר כך בישיבת תפארת ישראל - רוז'ין בירושלים.

בשנת תשל"ה נישא לסילקא, בת הרב מאיר גרינוולד אב"ד טעטש. אחרי פטירת חמיו נישאה חמותו לרב יצחק אייזיק מושקוביץ, רב קהילת "מאור הגולה" במונטריאול.

אחרי פטירת חמיו החורג בתשנ"ג מונה הרב פורטוגל לרב הקהילה במונטריאול.

בתחילת תשע"ב חלה בדלקת ריאות שהסתבכה בצורה קשה, והוא עבר טיפולים רפואיים. כעבור חצי שנה חזר לביתו במונטריאול.

במהלך הלוויית אביו בכ"ו באדר ב' ה'תשע"ט (יום הולדתו ה-63) הוכתר לאדמו"ר מסקולען ונשיא מוסדות חסד לאברהם.

במוצאי שבת פרשת שופטים, ה' באלול ה'תשפ"ד, לאחר מחלה, נפטר בבורו פארק שבניו יורק, שם התגורר בשנותיו האחרונות.

בשנת תשפ"ה יצא לאור ספר ישועת יעקב מדברי תורתו על ספר בראשית

## משפחתו
*גיסו (חתן חמיו), הוא הרב יעקב יחזקיה גרינוולד, האדמו"ר מפאפא.

## צאצאיו
לרב פורטוגל 8 ילדים, בהם:
*הרב אהרן מאיר פורטוגל, ממשיך דרכו באדמו"רות סקולען. נשוי למרים, בת הרב שלמה אליעזר ברוינשטיין, רב במונסי.
*שיינא רחל, נשואה לרב מרדכי דב בעק, הרב מטאלמיטש במונסי, בן רבי חיים יהודא, האדמו"ר מחסידות צ'רקס במונסי.
*הינדא טשיפא, נשואה לרב יואל מוסקוביץ', רב קהילת מאור הגולה במונטריאול ודומץ בקהילת סאטמאר, ובן הרב יצחק אלעזר, האדמו"ר משאץ מונסי.
*הרב אליעזר זוסיא, הוכתר לאדמו"ר במקביל לאחיו ומכונה האדמו"ר מישועת יעקב-סקולען על שם אביו מכהן בביהמ"ד סקולען בוויליאמסבורג, נשוי ליוכבד, בת הרב ישעיה טוורסקי, האדמו"ר מטשרנוביל ארצות הברית.
*אסתר פריידא, נשואה ליוסף משה דוב אונסדורפר, בנו של הרב יעקב אליהו - רב קהילת "ראשית חכמה" במונטריאול.
*מאטיל לאה, נשואה לרב דוד פרידמן, ראש כולל מאור ישראל סקולען (ווילימסבורג), בנו של הרב ברוך אברהם, רב קהל יטב לב סאטמאר בהריסון, ובנו של הרב ישראל חיים מנשה פרידמן, ראב"ד חסידות סאטמאר (קהילת מוהרי"י).
*זיסל, נשואה למנחם נחום טוורסקי, בן הרב אברהם דוב, רב חסידי רחמסטריווקה במונסי, חתן רבי מרדכי הגר מוויז'ניץ מונסי.
*בתו הנשואה לרב יעקב מנחם מנדל בריעף, ראש הכולל סקולען (בורו פארק) ובנו של הרב וואלף בריעף, אב"ד מכון להוראה מאנסי.

## קישורים חיצוניים
* 
*.
*הרה"צ ישעיה יעקב פורטוגל כתבות באתר JDN

## הערות שוליים

קטגוריה:אדמו"רים אמריקאים
קטגוריה:רבנים קנדים
קטגוריה:ניו יורק: רבנים
קטגוריה:מונטריאול: רבנים
קטגוריה:בוגרי ישיבת תפארת ישראל - רוז'ין
קטגוריה:אמריקאים שנולדו ב-1956
קטגוריה:אמריקאים שנפטרו ב-2024
קטגוריה:אדמו"רי סקולען
קטגוריה:אישים הקבורים בבית הקברות היהודי במונסי
המפלגה הסוציאליסטית המאוחדת של ונצואלה

**המפלגה הסוציאליסטית המאוחדת של ונצואלה** (בספרדית: **PSUV**-Partido Socialista Unido de Venezuela) היא מפלגה סוציאליסטית סמכותנית בוונצואלה, שהוקמה בשנת 2007, כאיחוד של הכוחות הפוליטיים והחברתיים בוונצואלה שתמכו במהפכה הבוליבריאנית שהוביל הוגו צ'אווס, נשיא ונצואלה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ונצואלה: מפלגות
קטגוריה:מפלגות שהוקמו ב-2007
מלחמת רובין

**מלחמת רובין** (באנגלית: **Robin War**) היא קשת סיפור ואירוע קרוסאובר, שפורסם בחוברות הקומיקס רובין ביקום DC על ידי חברת ההוצאה לאור DC קומיקס, והיא נמשכה לאורך שש חוברות בין דצמבר 2015 לינואר 2016.

הסיפור עוקב אחר התמודדות הרובינים בגות'אם סיטי עם תנועה חדשה בשם **אנחנו רובין** - ילדים המנסים להידמות אליהם, ובמקביל מסדר הינשופים חוזר אף הוא.

## עלילה
לאחר שטרוויס, חבר צעיר בתנועת "אנחנו רובין", עוצר שוד במחיר חיי שוטר, עיריית גות'אם סיטי הופכת על הזדהות חזותית או מילולית עם התנועה לעבירה פלילית כתגובה. את החוק מובילה חברת מועצה בשם נוקטואה, כדי לזכות במקום בבית המשפט של הינשופים. דיוק תומאס, מנהיג אחד מתאי התנועה, מכנס פסגה של החברים על מנת למצוא דרך התמודדות עם ההגבלות החדשות, אך זו מופרעת על ידי הרובין הנוכחי דמיאן ויין שמתנגד אליהם באלימות. ג'ייסון טוד וטים דרייק מחכים לבואו של הרובין המקורי דיק גרייסון בטרם הם ייבחרו צד, בעוד באטמן נאלץ לתמוך בחוק בלית ברירה. בינתיים, טרוויס מתכנן להסגיר עצמו לידי המשטרה על מנת לסיים את הסיפור ולמנוע הסלמה, אך בית המשפט של הינשופים מתנקש בו.

ההתנקשות בחייו של טרוויס מובילה את דמיאן, ג'ייסון, טים ודיק לשתף פעולה עם התנועה, והם מאמנים את חבריה לביצוע כמה משימות. עם זאת, מתברר כי תוכניתו של דיק היא להוביל את חברי התנועה למשימות שיובילו ללכידתם, על מנת שהם יישארו בטוחים במאסר בזמן שהעניינים ממשיכים להתפתח. חברי התנועה נלקחים למתקן כליאה בשם "הכלוב", בו הם נכלאים בתאים קטנים וחסומים מאוויר שמזכירים כלובי ציפורים. דיק ובאטמן מאמינים כי מאחורי ההסלמה עומדת נוקטואה שמחפשת להרוויח ממנה משהו, בזמן שכוחות בית המשפט של הינשופים פורצים למתקן הכליאה ותוקפים את חברי התנועה. ג'ייסון וטים נלחמים בהם, והם משחררים את כל חברי התנועה מתאיהם ונאבקים יחד בינשופים ובחייליהם. הקרב מוביל אותם לאקדמיית גות'אם, שם במקרה שבית המשפט יאבד שליטה הינשופים המתים יהרסו את העיר. הרובינים נאבקים בהם יחד עם באטמן, בעוד דיק נפגש עם לינקולן מארצ' שבעבר היה חלק מבית המשפט אשר אומר לו שאין לו צורך בו עוד בתור סוכן, יש לו במקום זה את דמיאן אך הם הרעילו אותו ואם ברצונו להציל אותו שיצטרף אליהם, הרובינים מביסים את הינשופים, אך גרייסון נאלץ להצטרף אליהם ומציל את דמיאן ומסיים את המלחמה,

אחרי הכל דמיאן ודיוק מתחברים, וטוד ודרייק ודמיאן אומרים לדיק שאינם מרגישים שהם יכולים לסמוך עליו כיוון שאינו ישר, דיק מזכיר להם את מסירותו עבורם וחוזר להיות המנהיג בכך שהוא מזכיר להם מדוע מלכתחילה עקבו אחר ברוס- כיוון שהם משפחה, לאחר מכן גרייסון מגיע לפרלמנט הבינלאומי של הינשופים ומכריז: "אני לא רובין".

## ביבליוגרפיה
**סדרה ראשית**:
* *Robin War #1*
* *Grayson #15*
* *[[קומיקס בלשים|Detective Comics Vol.2 #47]]*
* *We Are Robin #7*
* *Robin: Son of Batman #7*
* *Robin War #2*
**חוברות קשורות**:
* *Gotham Academy #13*
* *Red Hood/Arsenal #7*
* *Teen Titans 15*

## קישורים חיצוניים
* דף הסיפור בפרויקט פאנדום של DC קומיקס

קטגוריה:באטמן: סיפורים
האנה הרצשפרונג

**האנה הרצשפרונג** (בגרמנית: **Hannah Herzsprung**; נולדה ב-7 בספטמבר 1981) היא שחקנית גרמנייה.

## ביוגרפיה
הרצשפרונג נולדה בהמבורג לשחקן ברנד הרצשפרונג ולמעצבת האופנה ברברה אנגל ולה אחות.

היא החלה את דרכה כשחקנית ב-1997 בסדרת הטלוויזיה "Aus heiterem Himmel" של רשת השידור הציבורית של בוואריה "BR".

מ-1998 ועד 1999 הופיעה בסדרת הקומדייה "Aus heiterem Himmel" של Das Erste.

ב-1999 החלה ללמוד משחק ולאחר מכן למדה גם תקשורת בווינה.

ב-2006 שיחקה בסרט ארבע דקות אודות מורה לפסנתר בבית כלא המגלה כישרון מוזיקלי באחת האסירות, באותה שנה הופיעה גם בסרט הדרמה המשפחתית "Das wahre Leben".

ב-2008 שיחקה חברה בארגון סיעת הצבא האדום בסרט "כנופיית באדר מיינהוף", באותה שנה שיחקה בסרט "נער קריאה" בתפקיד ג'וליה ברג, בתו של הגיבור הראשי של הסרט מיכאל ברג. 

בשנת 2009 כיכבה לצד דניאל ברוהל בסרט "Lila, Lila" אשר מבוסס על הספר באותו שם מאת הסופר השוודי מרטין סוטר.

ב-2010 שיחקה בסרט "הברמן" העוסקת בבעלים של מטחנה בחבל הסודטים בזמן מלחמת העולם השנייה. כמו כן, שיחקה בסדרה וייסנזה, בתפקיד יוליה.

בשנת 2018 שיחקה בסדרת הטלוויזיה "הכלבים של ברלין" המשודרת בנטפליקס.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה גרמניות
קטגוריה:גרמניות שנולדו ב-1981
קטגוריה:גרמנים שנולדו ב-1981
לותר הודג'ס

**לותר הארטוול הודג'ס** (באנגלית: **Luther Hartwell Hodges**; 9 במרץ 1898 – 6 באוקטובר 1974) היה פוליטיקאי ואיש עסקים אמריקאי, שכיהן כמושל קרוליינה הצפונית ה־63 בשנים 1954–1961 וכמזכיר המסחר של ארצות הברית בממשליהם של הנשיאים ג'ון פיצג'רלד קנדי ולינדון ג'ונסון.

## ביוגרפיה
הודג'ס נולד בעיר קאסקייד השוכנת במחוז פיטסילבניה שבווירג'יניה בראשית מרץ 1898. בגיל שנתיים הוא עבר עם משפחתו ליישוב ספראיי (שלימים התמזג עם שתי עיירות נוספות ובכך נוצרה העיר עדן שבקרוליינה הצפונית). לאחר שגדל שם, במשך תקופה נכבדת מחייו התגורר במחוז רוקינגהם שבקרוליינה הצפונית. בגיל 17 החל הודג'ס ללמוד באוניברסיטת קרוליינה הצפונית בצ'אפל היל, שם היה חבר באחווה "אגודות הדיאלקטיות והפילנתרופיות", ושב לעדן לאחר תום לימודיו הגבוהים. ב-1923 סייע בהקמת מועדון רוטרי בלייקסוויל, שלימים נודע בשם "רוטרי עדן".

החברה "קרוליינה קוטון" בה עבד לאחר סיום לימודיו האקדמיים נרכשה מאוחר יותר בידי היזם האמריקאי מרשל פילד. הודג'ס המשיך לעבוד בחברה, והתקדם מעובד מפעל זוטר לתפקידי ניהול, עד שפרש מהחברה בשל כניסתו לפוליטיקה של ארצות הברית. בשנות ה-40 של המאה ה-20הוא מונה למועצת החינוך של קרוליינה הצפונית ולנציבות הכבישים והעבודות הציבוריות של המדינה. ב-1945 שימש כיועץ למזכיר החקלאות של ארצות הברית ולצבא ארצות הברית שכבש את גרמניה הנאצית בתום מלחמת העולם השנייה.

הודג'ס התמודד לתפקיד סגן מושל קרוליינה הצפונית ב-1952 ונבחר לתפקיד. ב-1954 התמנה לתפקיד המושל עקב מותו של המושל המכהן ויליאם ב. אמסטיד בעודו מכהן בתפקיד. שנתיים לאחר מכן, לתקופת כהונה מלאה בת ארבע שנים כמושל קרוליינה הצפונית. מכיוון שבמדינהה זו הייתה הגבלת כהונה של תקופה אחת בת ארבע שנים למושלים, להודג'ס הייתה הקדנציה הארוכה ביותר בתפקיד לשינוי החוקה של קרוליינה הצפונית ולהיבחרו של ג'ים האנט לכהונה שנייה ב-1980.

במהלך כהונתו כמושל קידם המושל הודג'ס את התיעוש ואת החינוך. הוא סייע להשיג תמיכה בהקמת "פארק המחקר המשולש" (Research Triangle Park), שנועד לפתח חדשנות ותעשייה לאוניברסיטאות בערים ראלי, צ'אפל היל ודרהאם. בינואר 1961 מינה אותו נשיא ארצות הברית ג'ון פיצג'רלד קנדי למזכיר המסחר של ארצות הברית, וגם לאחר רצח קנדי המשיך בתפקיד תחת הנשיא לינדון ג'ונסון.

לאחר שהודג'ס סיים את כהונתו ב-1965 כמזכיר מחלקת המסחר של ארצות הברית, שב לצ'אפל היל. הוא מונה ליושב ראש פארק המחקר המשולש. בשנת 1967 היה נשיא רוטרי. באוקטובר 1974 הלך לעולמו בצ'אפל היל ונטמן בבית העלמים אוברלוק שבעדן.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1162-1163.

## קישורים חיצוניים

* לותר הודג'ס באתר אגודת המושלים הלאומית 
* לותר הודג'ס באנציקלופדיה של קרוליינה הצפונית 
* לותר הודג'ס באתר The Political Graveyard 
* 

קטגוריה:אמריקאים ילידי וירג'יניה
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי קרוליינה הצפונית
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל ג'ון פ. קנדי
קטגוריה:חברי הקבינט של ארצות הברית בממשל לינדון ג'ונסון
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1898
קטגוריה:אמריקאים שנפטרו ב-1974
אורית עריף

**אורית עריף** (נולדה ב-24 בנובמבר 1971) היא מאיירת וקומיקסאית ומנחת סדנאות קומיקס ישראלית.

## ביוגרפיה

עריף נולדה בקיבוץ רוחמה ב-1971, כבכורה מבין שלושה אחים לעדה, ילידת צ'ילה, מטפלת סיעודית בקשישים; ולאבינועם עריף, יליד ארץ ישראל, קצין בטיחות בתעבורה.

למדה בבית חינוך שער הנגב. שירתה בצה"ל כמורה לעברית באולפן מבוגרים, במסגרת גרעין נח"ל.

ב-1998 סיימה את לימודי העיצוב במכללת ויטל ועזבה את קיבוץ רוחמה. עם תום הלימודים, החלה לאייר לעיתונים ובהזמנת משרדי עיצוב ומשרדי פרסום שונים. בשנת 2022 סיימה בהצטיינות תואר שני בתקשורת חזותית (.M.Des) בבצלאל אקדמיה לאמנות ועיצוב ירושלים.

עריף זכתה לראשונה לפרסום ככותבת, עם פרסום הבלוג שלה "היי, מישהו שומע אותי", ב-2006 תחת אתר "רשימות", במסגרתו היא פרסמה רצועות קומיקס אוטוביוגרפיות הדנות בחיים שלה, בלבטים ובקשיים שהיא מתמודדת איתם בחיי היומיום.

ב-2011 פרסמה חוברת קומיקס, "פעם אחרונה ודי", שכוללת שלושה סיפורים קצרים: "שלוש משאלות" מאת דרור פויר, "ככל שהאשה יותר יפה ככה הלב שלך יותר כואב" מאת שהם סמיט וו"מי אוהב את השבת" פרי עטה. סיפורים אלו פורסמו לראשונה בכתב העת מסמרים.

בשנים 2005–2013 שימשה כמרצה לאיור וקומיקס ב"גורן" שבמכללת עמק יזרעאל, החל מ-2015 מנחת סדנאות קומיקס למבוגרים בחנות הספרים "המגדלור" בתל אביב. בשנים 2018–2022 שימשה כמרצה לאיור ביחידה ללימודי חוץ והמשך בבצלאל.

## ספרים
### איור
* 2002 - "נפרדנו טראח - המדריך לנפרד המתחיל", מאת אשכול נבו
* 2008 - הגדה של פסח בהוצאת על השולחן.

כמו כן, השתתפה ב"אל תפני מבטך לאחור", בעריכת שי צ'רקה. בספר יוצרים שונים איירו שירים מפורסמים ונתנו להם פרשנות משלהם.

### רומן גרפי
* 2019 - "היי, מישהו שומע אותי", הוצאת אנאעארף, שהקימה עריף ובמימון עצמי. הספר עוסק בזכרונות וחוויות מחיי המחברת כגון: טיפולי פוריות, התמודדות עם דיכאון ודיכאון אחרי לידה, ילדות בקיבוץ ועוד.

## תערוכות ופרויקטים קבוצתיים
* 2014 - "x+y קומיקס ישראלי 1995 -2005" - תערוכה שאצרה גלית גאון במוזיאון הישראלי לקריקטורה ולקומיקס בחולון.
* 2014 - "מעבר להרי החושך עדויות בקומיקס" - פרויקט ביוזמת בצלם בו איירו אמניי קומיקס עדויות של משפחות פלסטיניות הקרועות בין הגדה ועזה.
* 2015 - "עדיין אופטימיים" - תערוכת מחווה לדודו גבע במלואת 10 שנים למותו.
* 2016 - "בקיצור ישראלית" - תערוכה שאצרה ורד גרנשוא במוזיאון הקומיקס בחולון.
* 2019 - "אישה בתהליכי הנבטה" - תערוכת יחיד באכסדרה של גלריית מרכז ההנצחה בקריית טבעון, אוצרת מיכל שכנאי.
* 2019 - "שיט, אני לא מאמינה שזה קורה לי" - תערוכת יחיד במסגרת שבוע האיור בת"א במוזיאון יפו, אוצרת תום כהן.

## חיים אישיים

עריף בזוגיות ואם לשניים, מתגוררת בקריית טבעון.

## קישורים חיצוניים

* 

### ביקורות והמלצות על ספרה "היי, מישהו שומע אותי"
* עטרה אופק, היי, מישהו שומע אותי, באתר "המתלהבת", 27 במרץ 2019
* 
* 
* נירית אנדרמן, אחרי הדיכאון גיליתי: אני מצחיקה, מתוך כתבה ב"הארץ", 8 באפריל 2019
* 
* קובי מידן, בתוך סוכן תרבות, כתבת וידאו, 21 ביוני 2019

## הערות שוליים

קטגוריה:קומיקסאיות ישראליות
קטגוריה:קומיקסאים ישראלים
קטגוריה:בלוגריות ישראליות
קטגוריה:מאיירות ישראליות
קטגוריה:מאיירים ישראלים
קטגוריה:קריית טבעון: אישים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:רוחמה: אישים
קטגוריה:בוגרות בית חינוך שער הנגב
קטגוריה:בוגרי בית חינוך שער הנגב
קטגוריה:קומיקסאיות יהודיות
קטגוריה:קומיקסאים יהודים
קטגוריה:ישראליות שנולדו ב-1971
קטגוריה:ישראלים שנולדו ב-1971